**Risipa...**

*Emaanastasia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Risipa...

Dorințele în crâng le zvârl de-a valma

Cu tot ce noi am fost cândva frumos

Și suferința o împart cu teama

Că dragostea ne este de prisos.

Iar clipele ce-s blestemate încă

Vor trece-n ani ca fruzele prin tei,

Dar cum din amorțeala cea de stâncă

Mai pot să cred că-n suflet tu mă vrei!?

Iubirea ta m-a sângerat de moarte

Și în risipa clipelor mi-e frig,

Dar astăzi las durerea să mă poarte

Și cu lumina inimii te strig.

Mă-nchin o clipă la altarul mării

Cu neputința trupului căzut

Și nu mă-ncred că vom cunoaște zorii,

Știi? Universul nostru-i prefăcut.

Dar mă ridic și eu pe jumătate

Cu luna rece-a sufletului meu,

Iar raza ei o fac eternitate

Ca pe risipa lacrimii mereu.

Cu nemurirea viselor îndată

O să mă-nchid în sufletul rănit

Purtând în clipele ce mi se-arată

Același dor de tine, infinit.